par to, kā piemēro 2013. gada 13. maija Regulu (ES) Nr. 479/2013 par atbrīvojumu no prasības iesniegt ievešanas un izvešanas kopsavilkuma deklarācijas Savienības precēm, ko pārvadā pa Neumas koridoru

Ņemot vērā tās ģeogrāfisko situāciju, kā arī to, ka ceļš, kas iet pa Neumas koridoru, nav garš, ES tiesību aktu prasību iesniegt ievešanas/ izvešanas kopsavilkuma deklarācijas precēm, ko pārvadā pa koridoru, pilnīga piemērošana būtu bijusi ne vien tehniski sarežģīta, bet arī, visticamāk, būtu būtiski traucējusi komerciālai satiksmei un pasažieru pārvadājumiem šajā teritorijā.

Neumas koridors ir daļa no Bosnijas un Hercegovinas teritorijas, kas sasniedz Adrijas jūras krastu, sadalot Horvātijas cietzemi divās daļās. Tas ir aptuveni 9 km garš. Uz ceļa, kas iet cauri Neumas koridoram, ir divas robežšķēršošanas vietas — Klek (Neuma I) ziemeļu pusē un Zaton Doli (Neuma II) dienvidu pusē. Sakarā ar šīs teritorijas konkrēto situāciju īpašie pasākumi dzīvnieku izcelsmes produktu nosūtīšanai cauri Neumas koridoram ļauj šo preču pārvadāšanu, ja transportlīdzeklim ir uzlikta plomba.

Šajā ziņojumā sniegts šis novērtējums. Tajā sniegts pārskats par ekonomisko un ģeogrāfisko situāciju un izklāstīts tiesiskais regulējums, pēc tam sniegts vispārīgs īstenošanas novērtējums, novērtējums par to, vai ir ieviesti īpašie noteikumi, kā arī prasīto un nodrošināto resursu un spēju atbilstības novērtējums.

Padomes 2013. gada 13. maija Regula (ES) Nr. 479/2013 (Neumas regula) bija pieņemta, pamatojoties uz Akta par Horvātijas Republikas pievienošanos ES 43. pantu. Tajā paredzēts īpašs režīms saistībā ar pienākumu iesniegt ievešanas/izvešanas kopsavilkuma deklarācijas precēm, ko pārvadā pa Neumas koridoru, atkāpjoties no dažiem noteikumiem Padomes Regulā (EEK) Nr. 2913/92 par Kopienas Muitas kodeksa (MK) izveidi un Padomes Regulā (EEK) Nr. 2454/93, ar ko nosaka Kopienas Muitas kodeksa īstenošanas noteikumus (MKĪN) .

par to, kā piemēro 2013. gada 13. maija Regulu (ES) Nr. 479/2013 par atbrīvojumu no prasības iesniegt ievešanas un izvešanas kopsavilkuma deklarācijas Savienības precēm, ko pārvadā pa Neumas koridoru

Turklāt šādu atbrīvojumu piemērošana neskar riska analīzi, kas saistīta ar muitas kontroli, ko piemēro pa Neumas koridoru pārvadātajām Savienības precēm, kā to pieprasa Neumas regulas 5. pants.

-ja uzskatīts par vajadzīgu, izvedot preces no Horvātijas, muitas dienesti ir uzlikuši plombas preču sūtījumiem vai transportēšanas līdzekļiem;

Saskaņā ar Neumas regulas 4. pantu atbrīvojumu no prasības iesniegt izvešanas un ievešanas kopsavilkuma deklarāciju piemēro, ja ir izpildīti šādi nosacījumi:

Saskaņā ar šiem noteikumiem attiecīgās prasības saistībā ar ES precēm, ko pārvadā pa Neumas koridoru, netika izvirzītas, ņemot vērā vietējās ekonomikas un preču veidu. Tūrisms ir galvenais saimnieciskās darbības veids teritorijā, kas aptver Dubrovnikas pilsētu. Tā pamatā ir galvenokārt mazie un vidējie uzņēmumi, kuri ir atkarīgi no preču piegādēm no Horvātijas Republikas pārējās teritorijas, — šādu piegāžu vērtība parasti nepārsniedz EUR 10 000 uz vienu sūtījumu.

Saskaņā ar MK 182.a panta 1. punktu, ievērojot attiecīgos izņēmumus vai atkāpes, ko piemēro saskaņā ar MKĪN 842.a panta 3. un 4. punktu, par precēm, kas atstāj Savienības muitas teritoriju, noformē izvešanas kopsavilkuma deklarāciju, ja nav vajadzīga muitas deklarācija, piemēram, uz laiku izvedot preces no ES muitas teritorijas, ja neveic izvešanu un atkalizvešanu vai nepiemēro tranzīta procedūru.

Viens nozīmīgs ceļš, kas iet pa Neumas koridoru, ir vienīgais izmantojamais autopārvadājumu savienojums, turklāt tā caurlaides spēja ir ierobežota. Iekšzemes preces, ko pārvadā cauri koridoram, galvenokārt ir piegādes uz Dubrovnikas apgabalu. Tās nodrošina vietējo iedzīvotāju ikdienas vajadzības, kā arī vietējās ekonomikas vajadzības, kurā būtiska nozīme ir tūrismam. Lai gan šādas piegādes veic arī lielie uzņēmumi, ievērojamu daļu no pārvadājumiem pa koridoru veido preces, ko pārvadā vidējie un mazie ekonomikas dalībnieki, piemēram, amatnieki, zvejnieki un lauksaimnieki.

Ir nodrošināts atbilstīgs IT aprīkojums, kas savienots ar centrālo pārvaldi, un tiek īstenota cieša sadarbība muitas un policijas dienestu starpā.

-Ja konstatē pārkāpumus (piemēram, ja bojātas muitas plombas vai ja pārsniegts laiks, kas nepieciešams koridora šķērsošanai), tiek veikta transportlīdzekļa, preču un pievienoto dokumentu rūpīga pārbaude. Atkarībā no šo īpašo pasākumu rezultātiem, tiek uzsāktas atbilstīgas darbības un īstenoti efektīvi un mērķtiecīgi pasākumi.

-preces un tām pievienotos apzīmogotos dokumentus nodod muitas ierēdņa rīcībā, kurš pārbauda dokumentus un salīdzina šajos dokumentos iekļauto informāciju ar informāciju, ko IT sistēmā ievadījis izvešanas muitas dienests. Tiek pārbaudītas muitas plombas (ja tādas ir). Pārbauda arī laikposmu, kas bijis nepieciešams, lai šķērsotu Neumas koridoru.

-ja muitas ierēdņi gūst pārliecību, ka nosacījumi ir izpildīti, viņi apzīmogo attiecīgos dokumentus, kas pievienoti precēm, norāda informāciju uz muitas plombām (ja tādas ir) un norāda precīzu laiku, kad preces izved no muitas teritorijas (stundas un minūtes). Koridora šķērsošanai ir paredzētas vidēji 20 minūtes. Tas ir pietiekams laikposms, ņemot vērā, ka transportlīdzekļi Neumas koridorā brauc cauri četrām robežšķērsošanas vietām, tostarp tām, kuras izveidojušas Bosnijas un Hercegovinas iestādes.

-izvedot preces, muitas dienests saņem precēm pievienotos komercdokumentus vai pārvadājuma dokumentus un IT sistēmā ievada datus par personu, kura pārvadā preces, preču īpašnieku (ja tādi ir pieejami) un preču nosūtītāju, kopā ar preču aprakstu, vērtību, iepakojumu skaitu/daudzumu, kā arī kopējo masu;

Ja preces uz laiku izved no muitas teritorijas, Horvātijas muitas dienesti nodrošina šādas procedūras īstenošanu:

No loģistikas viedokļa uz ceļiem ir paredzētas īpašas vietas transportlīdzekļu pārbaudei, kas ir tehniski atbilstīgi aprīkotas, lai nodrošinātu efektīvu muitas kontroli, radot pēc iespējas mazākus traucējumus satiksmei. Turklāt darbs robežšķērsošanas vietās ir organizēts tā, ka policija un muita cieši sadarbojas, — abu dienestu telpas ir savienotas ar logu. Šāds risinājums nodrošina atbilstīgu un ātru datu salīdzināšanu, kā arī pārbaužu un kontroles pasākumu koordinēšanu.

Robežšķērsošanas vietās ir atbilstīgas informācijas tehnoloģijas (IT) un cits nepieciešamais aprīkojums. Ir panākti ievērojami infrastruktūras uzlabojumi, lai nodrošinātu savlaicīgas, efektīvas un atbilstīgas kontroles procedūras un pārbaudes, kas atspoguļo ES iedibināto labo praksi. Muitas ierēdņu skaits ir pietiekams, un viņu darbs tiek organizēts atbilstīgi. Ir nodrošināta laba koordinācija un tiešie sakari ar centrālo pārvaldi un Neumas dienestiem.

Horvātijas muitas pārvaldes sniegtie dati apstiprināja, ka tādu preču sūtījumu pārvadājumu apjoms, kuru vērtība nepārsniedz EUR 10 000, gada laikā ievērojami pārsniedz tādu sūtījumu apjomu, kuru vērtība pārsniedz šo summu. Šī tendence ir izteiktāka laikposmā no jūnija līdz augustam, kad ievērojami palielinās satiksmes plūsma pa koridoru.

Uzraudzības grupa ir gandarīta par to, kā Horvātijas muitas pārvalde organizē Neumas regulas īstenošanu, un atzīst, ka piešķirtie resursi ir atbilstīgi un pietiekami.

Robežšķērsošanas vietām piešķirtie resursi ir atbilstīgi. Katrā robežšķērsošanas vietā darbu veic 2 līdz 3 ierēdņi. Ierēdņu skaits uz katru robežšķērsošanas vietu ir attiecīgi 26 un 28. Darba slodze salīdzinājumā ar vidējo rādītāju ES ir pieņemama. Katrs muitas ierēdnis apstrādā aptuveni 24 kopsavilkuma deklarācijas dienā, savukārt apstrādāto deklarāciju skaits ir no 17,5 līdz 31,5 deklarācijām dienā. Ir nodrošināta ļoti laba koordinācija robežšķērsošanas vietas, Splitas reģionālās iestādes un centrālās pārvaldes starpā. Darba slodzes sadale ir pieņemama. Darba organizācija ir efektīva un ļauj veikt efektīvu muitas kontroli un pārbaudes bez nepamatotas kavēšanās.

6.3.IT infrastruktūra

Loģistikas sistēma, kas nodrošina transportlīdzekļu ātru pārbaudi, uzskatāma par labākās prakses piemēru. IT infrastruktūra ir atbilstīga, un to iespējams regulāri pilnveidot atbilstīgi pārmaiņām centrālā līmenī.

Visās darbavietās ir nodrošināts standarta IT aprīkojums, kas savienots ar muitas tīklu. Ir nodrošināta IT lietojumprogrammu pieejamība, kā arī iespēja piekļūt muitas pārvaldes tīmekļa vietnei. Ir nodrošināts Klek un Zaton Doli robežas muitas iestāžu IT savienojums.

Apmācību organizē Cilvēkresursu departaments, kas ir Muitas ģenerāldirektorāta struktūrvienība. Mācībspēki ir eksperti no Muitas ģenerāldirektorāta departamentiem, un apmācība parasti notiek Muitas ģenerāldirektorātā, taču, lai izvairītos no darbinieku nevajadzīgas ceļošanas, mācību centri izveidoti arī citviet valstī.

Vispārīgā apmācība par muitas jautājumiem notiek reģionālajās iestādēs, un mācībspēki ir centrālās pārvaldes eksperti. Tādējādi tiek veicināta muitas noteikumu vienāda piemērošana, ņemot vērā vietējos apstākļus. Ir organizētas arī īpaša apmācība par Neumas regulas īstenošanu. Komisija ieteica veikt konkrētus uzlabojumus, jo īpaši sniegt mērķtiecīgas norādes par T2L dokumentu izmantošanu, ar tiem saistītajām prasībām, kā arī par šo dokumentu īstuma pārbaudi. Neskatoties uz to, apmācības līmenis ir pietiekams, lai sagatavotu ierēdņus Neumas regulas veiksmīgai un efektīvai piemērošanai. Komisija atbalsta un veicina apmācību organizēšanu reģionālajos departamentos centrālās pārvaldes ekspertu vadībā, kā arī mērķtiecīgu apmācību par regulas īstenošanu.

Uzņēmumu interesēs būtu lietderīgi iekļaut apmācības programmā atbilstīgu apmācību par Neumas regulas īstenošanu.

7.Atbilstība regulas nosacījumiem

7.1.Tiesību akti

Horvātijas muitas pārvalde pieņēma norādījumus Nr. 25/2013 par muitas kontroles pasākumu īstenošanu attiecībā uz precēm, ko pārvadā pa Neumas koridoru. Muitas ierēdņiem paredzētā īpaša apmācība turpinājās 2014. gadā.

7.2.Pārkāpumi

Pārkāpumi tiek konstatēti reti. Ir atklāts ļoti neliels skaits nelikumīgu dokumentu, un pārkāpumu iemesls parasti ir informācijas trūkums par procedūru.

7.3.Neumas regulas 4. pants

Ja tiek konstatēts, ka ir pārsniegts termiņš, ko nosaka preču pārvadāšanas pa koridoru pabeigšanai, sūtījumam papildus pārbauda: